**Läpipeluuohje** tai **läpipeluuopas** on opas, joka sisältää ohjeita tai vihjeitä videopelin läpäisemiseen. Joskus videopeliä tuottava taho tekee virallisia läpipeluuohjeita pelin julkaisun yhteydessä. Tunnettuja videopelien läpipeluuohjeita tarjoavia sivustoja ovat Gamefaqs ja IGN faqs. Myös videomuodossa esimerkiksi YouTubessa julkaistut läpipeluuvideot ovat yleisiä. Ennen internetiä läpipeluuohjeita julkaistiin kuukausittain pelilehdissä kuten *Mikrobitissä*.

Varsinaisen läpipeluuohjeen ja strategiaoppaan välinen ero on epämääräinen. "Virallisina" markkinoituja strategiaoppaita tekevät pelin jakelijat itse, tai ne lisensoidaan oppaisiin erikoistuneille kustantamoille, kuten *Prima Games* (jaosto Random Housessa) ja *Piggyback Interactive* (jaosto Simon & Schusterissa). Monet kustantamot julkaisevat lisenssittömiä "epävirallisia" strategiaoppaita, ja monet nykyiset valtavirran kustantamot aloittivat tekemällä sellaisia oppaita.

Tyypillistä sisältöä
--------------------

Läpipeluuohjeiden sisältö vaihtelee videopelin lajityypin mukaan. Sisältöä ovat muun muassa:

* Läpipeluuohjeet pelin tasojen läpäisemiseksi.
* Yksityiskohtaiset tiedot pelimekaniikasta, esimerkiksi liikkeistä, joita ei mainita ohjekirjassa.
* Pelialueen kartta, joka sisältää myös esineiden sijainnit (mukaan lukien piilotetut ja vaikeasti löydettävä tavarat).
* Yksityiskohtaiset ohjeet tietylle alueelle ja miten päästä sieltä eteenpäin.
* Pulmien ratkaisut ja selitykset.
* Tietoa pelin vihollisista, etenkin loppuvastuksista, ja ohjeita niiden voittamiseen.
* Muistilista kerättävistä esineistä.
* Huijauskoodit ja pelikokemuksen muokkaaminen.
* Läpipeluuohjeet pelin tasojen läpäisemiseksi.
* Ohjeita erilaisten taktiikoiden ja strategioiden käytöstä verkkopelissä.

Julkaiseminen ennen pelin julkaisua
-----------------------------------

Kaupalliset läpipeluuohjeet perustuvat usein pelin esijulkaistuun versioon tai kehitettävänä olevaan "debug"-versioon, jotta oppaan saa julkaistua samaan aikaan pelin kanssa. Toisinaan peli voi muuttua oppaan tekemisen jälkeen, jolloin julkaisija voi tarjota verkkosivuillaan päivitettyä tietoa pelin muutoksista. Esimerkiksi Bradygamesin ohje *Grand Theft Auto: San Andreasiin* sisälsi virheellistä tietoa joidenkin esineiden sijainneista ja hieman pelistä poikkeavan kartan, mikä teki ohjeiden suuntien seuraamisesta mahdotonta.

Läpipelipeluuohjeita julkaistaan joskus ennen kuin peli itsessään on julkaistu. Tämä voi olla riskialtista, koska on mahdollista, että peliä ei julkaista ollenkaan. Esimerkiksi tammikuussa 2001 Prima julkaisi oppaan (ISBN 0-7615-3125-4) Dreamcastille *Half-lifesta*, mutta myöhemmin pelin julkaisu peruttiin Segan lopettaessa Dreamcastin tuotannon.*lähde?*

Verkko-oppaat
-------------

Verkossa olevia oppaita ja FAQ-palveluita pitävät sellaiset sivustot kuten GameFAQs ja IGN FAQs. Suuri osa tästä sisällöstä on käyttäjien tuottamaa eivätkä yrityksen julkaisemia johtaen mahdolliseen virheellisyyteen ja selkeyden puutteeseen. Moni näistä sivuista sisältää läpipeluuoppaita ja videoita, jotka on suunnattu pienelle markkinaraolle, kuten roolipeleihin ja ensimmäisen persoonan ammuskelupeleihin. Nämä houkuttelevat pienemmän määrän katselijoita, mutta niiden sisältö voi olla syväluotaavampaa. Videojakelusivustot, kuten YouTube kasvattavat sellaisten läpipeluuohjeiden suosiota, jotka käyttävät ohjelmia, kuten *Frapsia*.

Videopeleihin keskittyviä wikejä käytetään oppaissa ja dokumentoinnissa. Niiden sisältö on täysin käyttäjien tuottamaa ja muokkaamaa. Wikit sallivat tiedon päivittämisen jos kehittäjä julkaisee uuden päivityksen peliin. Wikifarmit, kuten Wikia isännöivät suurta joukkoa epävirallisia videopeleihin keskittyviä wikeja ja ne voidaan integroida osaksi kokonaisvaltaisempaa sivua, kuten IGN Wikit. Vaikka valtaosa wikeistä ovat epävirallisia eikä niitä tueta kehittäjän puolelta, osa kehittäjistä voi valita sellaisen tekemisen vaihtelevista syistä. Semmoisia syitä voi olla tekijänoikeus ongelmien ratkaiseminen ja virtuaalitalouden ennalta ehkäiseminen, joita voi löytyä epävirallisilta sivuilta. Esimerkiksi ArenaNet ylläpitää virallista *Guild Wars* ja *Guild Wars 2* wikejä todeten "Se on usein kokonaisempi ja hyödyllisempi kuin AreaNetin sisäisesti tuottama." Wikien tuottama tieto integroidaan osaksi peliä sallien pelaajien päästä käsiksi tietoon pelissä. Vaikka wikin palvelimia pitää AreaNet, sen sivustoa sivustoa ylläpitävät ja moderoivat yhteisö ja sen muokkaukset julkaistaan GNU Free Document License (GDFL) - lisenssillä samaan tapaan kuin sellaiset sivustot kuin Wikipedia.

Sisällön laadun sivuuttaen yhteisöllisen näkökulmat ovat fanien tekemissä läpipeluuohjeissa keskiössä. Yksi perspektiivi asiaan on, että läpipeluuoppaat ovat jaettuja tarinoita pelaajien ja pelin fanien keskuudessa. Luomalla läpipeluuohjeita pelaajat aktiivisesti tekevät peleille merkitystä. Tämä on samankaltaista perinteisen median kuten kirjojen filmien ja television kanssa (esimerkiksi fanifiktio).

Lisääntynyt ilmaisten FAQ ja läpipeluuohjeiden saatavuus on vähentänyt kysyntää kaupallisilta läpipeluuoppailta, kylläkin niillä on vielä laajat markkinat. Painoon päässeet oppaat sisältävät kattavia kuva kuvalta eteneviä läpipeluuoppaita, karttoja ja pelitaidetta, mitkä eivät ole mahdollisia pelkästään tekstiin pohjatuvissa töissä joita on sellaisilla merkittävillä sivustoilla kuin GameFAQs. Jotkut uudet sivustot sallivat kuvat ja videot, mikä edelleen vähentää painettujen läpipeluuohjeiden etuja.

Jotkut julkaisijat ovat yrittäneet yhdistää heidän painetut kirjansa Internetiin. Vuonna 2000 Bradygames julkaisi teoksen *Final Fantasy IX Official Strategy Guide*, mutta paljon sen tietoa sisällytettiin Squaren PlayOnline verkkosivustoon. Tämä vaikutti hyvältä tavalta mainostaa PlayOnline-sivustoa luoden oppaan, jolla olisi päivittyvää sisältöä, mutta se sai osakseen murska-arvostelua. Pelaajat eivät nähneet tarvetta ostaa kirjaa jos huomattava osuus sisällöstä oli verkossa; lisäksi ei ollut mitään mieltä maksaa verkkosisällöstä yhdellä sivustolla jos se oli saatavilla ilmaiseksi toiselta sivustolta. Loppuseurauksena Square romutti verkossa julkaistavien strategiaoppaiden konseptin ja julkaisi oppaat kokonaisuudessaan painettuina tuleville videopeleille.

Lähdevirheitä
-------------

Jotkut yritykset tekevät toisinaan virheitä kirjoissaan pelistä. Kuten sanomalla, että "hahmolla A" on suhde "hahmo B:n" kanssa, vaikka sellaista suhdetta ei ole. *Diddy Kong Racing* pelin läpipeluuoppaassa viitataan hahmoihin sellaisilla termeillä kuin "The Dinosaur" ja "The Octopus" sen sijaan, että käytettäisiin niiden nimiä.

Videopelitoimittaja ja opaskirjoittaja Alan Emrich on kritisoinut taannoisia videopelejä seuraavista seikoista:

* Sisältävät vain faktoja joiden olisi pitänyt olla pelin ohjekirjassa esimerkiksi tietoa pelin käyttöliittymästä.
* Epäonnistuvat opettamaan pelaajia kertomaan miten parantaa pelaamista.
* Epäonnistuvat välittämään tietoa mikä auttaa heitä tekemään päätöksiä esimerkiksi kertomalla kyvyistä ja yksiköiden ja rakennusten hinnoista.
* Ovat virheellisiä usein sen takia, että kehittäjät ovat muuttaneet peliä sen julkaisun läpimenoaikana.

Puutteiden syynä hän sanoo olevan pelin julkaisijoiden ja pelin oppaiden julkaisijoiden hätiköinti saada tuotteensa markkinoille; "Ennen strategiaoppaat julkaistiin pelin julkaisun jälkeen, jotta ne voisivat olla paikkansapitäviä mennen jopa niin pitkälle, että sisälsivät tietoa pelin myöhemmin julkaistuista päivitysjulkaisuista. *Master of Orion* virallinen läpipeluuohje, jonka Tom Hughes ja minä kirjoitin oli tämän tapainen kirja"

Lähteet
-------

1. ↑  Roine, Hanna-Riikka: Koettavaksi rakennetut. Maailmojen paradoksit ja mahdollisuudet nykyaikaisessa fantasiafiktiossa ja digitaalisissa roolipeleissä (PDF) (s. 115 määritelmä läpipeluuoppaalle= "läpipeluuohjeet: lista toimista, jotka pelaajan on toteutettava pelatakseen pelin läpi.") *Tampereen yliopisto Kieli-, käännös- ja kirjallisuustieteiden yksikkö*.  2013. theseus.fi. Viitattu 1.1.2016.
2. ↑  Mika Kulmala: Suomalaisia tietokonelehtiä webissä ja kioskilla *vanha.verkkouutiset.fi*.  21.5.1999. Viitattu 01.04.2016.
3. ↑  Loukasmäki, Ari: Pelivideon kaappaus, muokkaus ja julkaiseminen Internetissä (PDF) (2.1. Vuorovaikutus pelin ulkopuolella, s. 231 - Kertoo videopelien taustakulttuurista johon läpipeluuohjeet kuuluvat.) *Seinäjoen ammattikorkeakoulu*.  2011. theseus.fi. Viitattu 1.1.2016.
4. 1 2  Mike Rougeau: What it takes to reveal every secret in a video game  17.3.2017. Mashable. Viitattu 1.5.2019. (englanniksi)
5. ↑  David: Esimerkkejä uudelleenjulkaistuista YouTube videoista *Hidden Area*. Viitattu 15.7.2016. (englanniksi)
6. ↑  (Diehl, Emily), Ab.er.rant, Poke and Chieftain Alex: Guild Wars Wiki:About (Sivu luotiin helmikuussa 2007. Likipitäen nykyinen sisällöllänsä elokuussa 2007) *wiki.guildwars.com*.  2007. Viitattu 15.7.2016. (englanniksi)
7. ↑  Consalvo, Mia: Zelda 64 and Video Game Fans: A Walkthrough of Games, Intertextuality, and Narrative.  *Television & New Media*, Elokuu 2003, 4. vsk, nro 3. doi:10.1177/1527476403253993. Artikkeli. Viitattu 15.7.2016.  (englanniksi)
8. ↑  Square's Innovative Strategy Guide Strategy (Arkistolinkki 17.6.2006) *Gamespy*. Gamespy.  Arkistoitu 17.6.2006. Viitattu 17.6.2006. (englanniksi)
9. ↑  Emrich, Alan: Decline of Guides *alanemrich.com*.  Arkistoitu 5.2.2016. Viitattu 27.07.2008. (englanniksi)
10. ↑  Emrich, Alan: Master of Orion: The History of a Game Series — One Man's Telling of a Cosmic Tale  2001. Master of Orion III - The Official Web Site.  Arkistoitu 3.7.2008. Viitattu 18.1.2015. (englanniksi)

Aiheesta muualla
----------------

* IGN faqs *ign.com*.  Arkistoitu 25.12.2015. Viitattu 1.1.2016. (englanniksi)
* Gamefaqs *gamefaqs.com*. Viitattu 1.1.2016. (englanniksi)